CELEX: 62017CB0440
Language: hr
Date: 2018-06-14 00:00:00
Title: Predmet C-440/17: Rješenje Suda (šesto vijeće) od 14. lipnja 2018. (zahtjev za prethodnu odluku koji je uputio Finanzgericht Köln – Njemačka) – GS protiv Bundeszentralamt für Steuern (Zahtjev za prethodnu odluku — Članak 99. Poslovnika Suda — Izravno oporezivanje — Sloboda poslovnog nastana — Direktiva 2011/96/EU — Članak 1. stavak 2. — Matično društvo — Holding — Porez po odbitku na dobit raspodijeljenu matičnom društvu koje je nerezidentni holding — Oslobođenje — Prijevara, utaja i zloporabe u području poreza — Presumpcija)

17.9.2018   
            
            
               HR
            
            
               Službeni list Europske unije
            
            
               C 328/24
            
         
      Rješenje Suda (šesto vijeće) od 14. lipnja 2018. (zahtjev za prethodnu odluku koji je uputio Finanzgericht Köln – Njemačka) – GS protiv Bundeszentralamt für Steuern
      (Predmet C-440/17) (1)
      
      ((Zahtjev za prethodnu odluku - Članak 99. Poslovnika Suda - Izravno oporezivanje - Sloboda poslovnog nastana - Direktiva 2011/96/EU - Članak 1. stavak 2. - Matično društvo - Holding - Porez po odbitku na dobit raspodijeljenu matičnom društvu koje je nerezidentni holding - Oslobođenje - Prijevara, utaja i zloporabe u području poreza - Presumpcija))
      (2018/C 328/30)
      Jezik postupka: njemački
      
         Sud koji je uputio zahtjev
      
      Finanzgericht Köln
      
         Stranke glavnog postupka
      
      
         Tužitelj: GS
      
         Tuženik: Bundeszentralamt für Steuern
      
         Izreka
      
      Članak 1. stavak 2. Direktive Vijeća 2011/96/EU od 30. studenoga 2011. o zajedničkom sustavu oporezivanja koji se primjenjuje na matična društva i društva kćeri iz različitih država članica, kako je izmijenjena Direktivom Vijeća 2013/13/EU od 13. svibnja 2013., i članak 49. UFEU-a treba tumačiti na način da im se protivi porezno zakonodavstvo države članice, poput onog iz glavnog postupka, koje porez po odbitku primjenjuje na dividende koje rezidentno društvo kćer dodjeljuje svojem nerezidentnom matičnom društvu, ali isključuje pravo matičnog društva da traži povrat ili oslobođenje od takvog poreza po odbitku u slučaju kad, prvo, udjele u tom matičnom društvu posjeduju osobe koje ne bi imale pravo na takav povrat odnosno oslobođenje da su od takvog društva kćeri izravno primale dividende i kad to matično društvo svoje bruto prihode iz odnosne financijske godine nije ostvarilo vlastitom gospodarskom aktivnošću te, drugo, kad je ispunjen jedan od dva uvjeta propisanih tim zakonodavstvom, tj. da ne postoje gospodarski ili drugi važni razlozi koji bi opravdavali uključenost tog matičnog društva, ili da matično društvo ne sudjeluje u ukupnoj gospodarskoj aktivnosti s poslovnom jedinicom koja je na primjereno organizirana za njegovu poslovnu svrhu, bez obzira na organizacijske, gospodarske ili druge važne karakteristike poduzeća koja imaju veze s predmetnim matičnim društvom.
      
         (1)  SL C 374, 6. 11. 2017.